**Zápisnica z riadneho zasadnutia Rady školy 9.10.2012**

**Prítomní:** Mgr. Viktor Cilip – predseda RŠ

Mgr. Ľubica Dribňáková

Ing. Vladimír Fufaľ

Pavol Hniďák

Mgr. Stanislav Kundrát

Ing. Peter Tričák

Prizvaní hostia: RNDr. Ivan Štefanko – riaditeľ školy

Mgr. Tatiana Varcholová – zástupca riaditeľa školy

**Program:** 1. Otvorenie, prezentácia

2. Kontrola opatrení z uznesenia ustanovujúceho zasadnutia RŠ

3. Doplnenie RŠ o zástupcu rodičov

4. Návrh štatútu RŠ a jeho schválenie

5. Správa o výchovno – vzdelávacej činnosti, jej výsledkoch a podmienkach za

školský rok 2011/2012

6. Diskusia

7. Závery a opatrenie, návrh na uznesenie

8. Prehliadka školy

1. Poradu otvoril a viedol predseda RŠ Mgr. V.Cilip, oboznámil prítomných s programom zasadnutia. Prítomní potvrdili svoju účasť podpísaním prezenčnej listiny
2. Z ustanovujúceho zasadnutia Rady školy /ďalej RŠ/ vyplynula povinnosť pre riaditeľa školy oboznámiť zriaďovateľa o kreovaní RŠ, ktorú si riaditeľ splnil. Za čiastočne splnenú môžeme považovať úlohu predsedu RŠ o zvolaní riadneho zasadnutia RŠ, ktoré sa uskutočňuje s časovým posunom.
3. Predseda RŠ informoval prítomných o zaniknutí členstva v RŠ Mgr. Ambruchovej Silvie za rodičov školy, nakoľko jej deti už školu nenavštevujú. Následne navrhol na schválenie za člena RŠ za rodičov Ing. Kačura, ktorý je v poradí v počte získaných hlasov z riadnej voľby členov rady. Ing. Kačur vyjadril v telefonickom rozhovore s predsedom RŠ súhlas so svojim členstvom v RŠ.
4. Predseda RŠ prezentoval návrh štatútu RŠ a vyzval prítomných o doplnenie, prípadne o pozmenenie predloženého návrhu. Navrhol zlúčiť funkciu zapisovateľa a zástupcu RŠ, a s touto zmenou vyzval prítomných členov RŠ o schválenie štatútu RŠ. Štatút bol schválený jednohlasne a je platný na nasledujúce funkčné obdobie.
5. Riad. školy RNDr. I. Štefanko predniesol správu o výchovno – vzdelávacej činnosti, jej výsledkoch a podmienkach za školský rok 2011/2012. Správa bola následne prerokovaná a bez pripomienok jednohlasne schválená.
6. V tomto bode r.š. RNDr. I. Štefanko informoval o sprevádzkovaní monitorovacieho kamerového systému vo vybraných priestoroch školy a pozval prítomných na prehliadku učební, vybavenia a ostatných priestorov školy.
7. Návrh na uznesenie:
   * RŠ schvaľuje doplnenie rady školy o zástupcu rodičov
   * RŠ berie na vedomie a schvaľuje správu o výchovno – vzdelávacej činnosti, jej výsledkoch a podmienkach za školský rok 2011/2012, predloženú riaditeľom školy
   * RŠ schvaľuje štatút rady
   * RŠ ukladá predsedovi RŠ zverejniť zápisnicu zo zasadnutia na webstránke školy, termín: do 10 dní
   * RŠ ukladá riaditeľovi školy zverejniť Správu o výchovno – vzdelávacej činnosti, jej výsledkoch a podmienkach za školský rok 2011/2012 na

webstránke školy, termín: do 10dní

1. Členovia RŠ spolu s vedením školy sa odobrali na prehliadku školy, a týmto sa aj ukončilo riadne zasadnutie RŠ.

V Medzilaborciach 9. októbra 2012 zapísal: Mgr. S. Kundrát

overil: Mgr. V. Cilip